
Az I. világháború mindennapjai. Egy miskolci polgár naplója

A napló segítségével bepillantást nyerhetünk Porcs János életébe, és az ő szemén keresztül láthatjuk az I. világháború eseményeit 1914-től 1916-ig. Igyekszem bemutatni azt, hogy a háborúról szóló információinak mi volt a forrása, valamint azt, hogy a háború hogyan hatott a mindennapjaira. A naplón keresztül megtudjuk, hogy a városi közgyűlés, a református iskola és a Takarékpénztár milyen intézkedéseket volt kénytelen meghozni a háború miatt, valamint a munkámban szó van még a napló írójának a katonákhoz való viszonyáról is.



